Diari Oficial de la Generalitat Valenciana


Sumari del DOGV 6776, del 17-05-2012 (2012/4793)

RESOLUCIÓ de 9 de maig de 2012, de la presidenta de l'Agència Valenciana del Turisme, per la qual es convoquen sis beques per a la realització de pràctiques professionals en l'Institut Valencià de Tecnologies Turístiques, INVAT.TUR, de l'Agència Valenciana del Turisme durant l'exercici 2012/2013.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6776

Data del DOGV
:   17-05-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/4793


Data del document
:   09-05-2012

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 9 de maig de 2012, de la presidenta de l'Agència Valenciana del Turisme, per la qual es convoquen sis beques per a la realització de pràctiques professionals en l'Institut Valencià de Tecnologies Turístiques, INVAT.TUR, de l'Agència Valenciana del Turisme durant l'exercici 2012/2013. [2012/4793]  
L'impuls de la competitivitat turística requerix, entre altres factors, disposar de titulats qualificats i amb suficient nivell d'especialització tècnica que compten amb capacitat per a donar resposta a les profundes i ràpides modificacions que tenen lloc en el sector turístic.  
Amb el propòsit de contribuir a l'especialització professional de titulats en diverses matèries, acostant-los al coneixement pràctic de l'Administració pública, l'Agència Valenciana del Turisme, preveu entre les seues actuacions la convocatòria de beques que faciliten a jóvens titulats la possibilitat d'investigar, especialitzar-se i adquirir experiència en el sector turístic per mitjà de la seua participació en els programes d'actuació que du a terme.  
A l'efecte, esta resolució convoca sis beques per a l'Institut Valencià de Tecnologies Turístiques, INVAT.TUR, de l'Agència Valenciana del Turisme, per a llicenciats, diplomats i titulats en formació professional, per a la realització de pràctiques formatives en investigació de mercats; gestió de projectes i vigilància tecnològica; tecnologies de la informació i comunicació; investigació en cuina; tecnologia dels aliments.  
  
En compliment del que establixen els articles 3.4 i 7.4 del Decret 147/2007, de 7 de setembre, del Consell, s'informa que les ajudes que es financen d'acord amb esta resolució no requerixen notificació a la Comissió Europea al no estar subjectes a la Política de la Competència de la Unió Europea, per no reunir tots els requisits de l'article 107.1 del Tractat de Funcionament de la Unió Europea, ja que quant a la qualitat del beneficiari i de l'objecte de les beques, estes accions subvencionables no afecten la competència, ni els intercanvis comercials entre estats membres, i tampoc afavorixen a determinades empreses o produccions.  
En virtut del Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme, en el marc de la política de la Generalitat dirigida a l'especialització dels llicenciats i diplomats que han finalitzat els estudis en dates recents i dins de les disponibilitats pressupostàries de l'any 2012, de conformitat amb el que establix el Decret Legislatiu de 26 de juny de 1991, del Govern Valencià, pel qual s'aprova el text refós de la Llei d'Hisenda Pública de la Generalitat Valenciana, amb la Llei 38/2003, de 17 de novembre, General de Subvencions, desplegada pel Reial Decret 887/2006, de 21 de juliol, pel qual s'aprova el seu Reglament, amb què establix el Decret 132/2009, del Consell, de 4 de setembre, pel qual es regula la concessió de beques, i amb l'Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II del mencionat Decret, i de conformitat amb el que disposa l'article 5 del Decret 209/2004, de 8 d'octubre del Consell de la Generalitat, resolc:  
  
  
Primer  
Convocar, en règim de concurrència competitiva, amb els principis de publicitat, transparència, objectivitat, igualtat i no-discriminació, la concessió de sis beques destinades a titulats universitaris i en formació professional, per a la realització de pràctiques professionals en l'Institut Valencià de Tecnologies Turístiques, INVAT.TUR, de l'Agència Valenciana del Turisme, durant l'exercici 2012/2013.  
Esta convocatòria té com a objecte donar suport a la formació complementària, millora i especialització professional de titulats universitaris i en formació professional en investigació de mercats, gestió de projectes i vigilància tecnològica, tecnologies de la informació i comunicació, investigació en cuina i tecnologia dels aliments.  
  
Segon  
Aprovar les bases que s'adjunten com annex I de esta resolució, així com el barem de mèrits que s'incorpora com annex II.  
  
Tercer  
L'import global màxim destinat a la concessió de les beques que es convoquen per mitjà d'esta resolució serà de 72.000 euros, el qual serà finançat amb càrrec a la línia SE000033 - Programa d'Especialització Turística, Secció 18: Turisme, Cultura i Esport, Entitat: 22 Agència Valenciana del Turisme del capítol IV, de l'estat de gastos, del Pressupost de l'Agència Valenciana del Turisme per a l'any 2012 i 2013, i l'eficàcia d'esta convocatòria està condicionada a l'existència de crèdit adequat i suficient en els dits pressupostos, i per al supòsit de pròrroga el seu equivalent en el Pressupost de l'Agència Valenciana del Turisme per als exercicis 2013 i 2014, quan es donen les circumstàncies previstes en les bases de l'annex I.  
Contra esta resolució que posa fi a la via administrativa es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Comú, o bé recurs contenciós administratiu davant dels Jutjats Contenciosos Administratius, en el termini de dos mesos comptats des de l'endemà de la seua publicació, de conformitat amb el que establixen els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No poden simultaniejar-se ambdós recursos, i sense perjuí que s'utilitze qualsevol altra via que es considere oportuna.  
  
  
València, 9 de maig de 2012.- La presidenta de l'Agència Valenciana del Turisme: Lola Johnson Sastre.  
  
  
ANNEX I  
  
Bases de la convocatòria per a la concessió de sis beques per a completar la formació per mitjà de la realització de pràctiques professionals en l'Institut Valencià de Tecnologies Turístiques, INVAT.TUR, de l'Agència Valenciana del Turisme  
  
Primera. Objecte i nombre de beques  
Esta convocatòria té com a objecte la concessió de sis beques, sota els principis de publicitat, transparència, concurrència competitiva, objectivitat, igualtat i no discriminació, per a completar i desenrotllar la formació acadèmica de jóvens que estiguen en possessió dels títols universitaris i de formació professional compresos en la base tercera de esta resolució, a través de la realització de pràctiques professionals col·laborant en tasques de planificació i execució de projectes assignats a l'Institut Valencià de Tecnologies Turístiques, INVAT.TUR, de l'Agència Valenciana del Turisme.  
  
  
Segona. Realització de les pràctiques professionals  
Les pràctiques professionals de les persones becàries es duran a terme en les seus següents:   
- Cinc d'estes en la seu de l'Institut Valencià de Tecnologies Turístiques, INVAT.TUR (Benidorm), en aquelles activitats relacionades amb les titulacions assenyalades en la base tercera que siguen adequades per a adquirir formació complementària i especialització.  
- Una de les dos beques de Tecnologies de la Informació i Comunicació, en el Servici de Comunicació Turística, de l'Àrea de Promoció i Comunicació Turística, de l'Agència Valenciana del Turisme situat en la seu central a la ciutat de València.  
El contingut de les pràctiques formatives es detallarà en el programa que es comunicarà al becari a l'inici de les pràctiques. El programa concretarà les activitats que hauran de realitzar-se, que respondran en tot cas als següents objectius:  
- Per a la beca d'investigació de mercats: formació, seguiment i investigació dels mercats i/o productes assignats; elaboració d'informes i suport en la planificació i desplegament de projectes.  
- Per a la beca de gestió de projectes i vigilància tecnològica: formació, seguiment i anàlisi de convocatòries de projectes d'àmbit nacional i internacional; col·laboració en el disseny i desenrotllament de nous projectes; busca i captació de socis col·laboradors i gestió d'accions de difusió i comunicació; detecció, anàlisi i explotació d'informació vinculada amb l'evolució del mercat turístic i susceptible de generar oportunitats o amenaces per a la competitivitat del sector; anàlisi de noves tendències en TIC aplicades al sector turístic i en innovació turística en general.   
- Per a les dos beques de tecnologies de la informació i comunicació: formació i col·laboració en el disseny, desenrotllament i gestió d'instruments de màrqueting en línia, amb especial atenció als vinculats amb Social Media Marketing i web 2.0 en el sector turístic.  
- Per a la beca d'investigació en cuina i la beca de tecnologia dels aliments: formació i suport en la planificació i execució dels projectes assignats; manteniment de les instal·lacions del laboratori d'investigació de cuina en l'INVAT.TUR; elaboració d'informes i col·laboració en la preparació de propostes de projectes; col·laboració i seguiment dels contactes establits en els projectes; participació en la preparació i organització d'esdeveniments específics en INVAT.TUR.  
  
  
Tercera. Sol·licitants i requisits  
1. Podran optar a l'obtenció d'una beca els que reunisquen els requisits següents:  
a) Ser espanyol o espanyola, o nacional d'un estat membre de la Unió Europea.  
b) Les persones aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.  
c) No ser major de 35 anys.  
d) Estar en possessió dels títols oficials universitaris i de formació professional següents, expedits o homologats per les autoritats espanyoles corresponents i que no hagen transcorregut més de cinc anys des de la seua finalització:  
- Per a la beca d'investigació de mercats: hauran de ser llicenciats universitaris en Estadística, Investigació i Tècniques de Mercat, Economia, Administració i Direcció d'Empreses o Ciències i Tècniques Administratives, Diplomat o Tècnic en Empreses i Activitats turístiques (DEAT/TEAT).  
Per a la beca de gestió de projectes i vigilància tecnològica: hauran de ser llicenciats en qualsevol especialitat, o diplomat o tècnic en Empreses i Activitats Turístiques (DEAT/TEAT).  
- Per a les dos beques de Tecnologies de la Informació i Comunicació:  
· Per a la beca amb destinació en la seu de l'INVAT.TUR, hauran de ser enginyers en Telecomunicacions, enginyers en Informàtica, llicenciats en Ciències de la Informació, Comunicació Audiovisual, Publicitat o Relacions Públiques, enginyer tècnic informàtic o diplomat o tècnic en Empreses i Activitats Turístiques (DEAT/TEAT).  
· Per a la beca amb destinació en el Servici de Comunicació Turística de l'Àrea de Promoció i Comunicació Turística de l'Agència Valenciana del Turisme, hauran de ser llicenciats en Ciències de la Informació, Comunicació Audiovisual, en Publicitat o en Relacions Públiques, amb coneixements de l'idioma anglés amb un nivell mínim B1 del Marc Comú Europeu de Referència per a les Llengües, que haurà de ser acreditat per mitjà de títols expedits per les escoles oficials d'idiomes, universitats, ministeris o qualsevol organisme oficial acreditat.   
- Per a la beca d'investigació en cuina: hauran de tindre un Grau Superior de FP, ja siga tècnic superior en Direcció de Cuina, tècnic superior en Direcció de Servicis de Restauració o tècnic superior en Restauració.  
- Per a la beca de tecnologia dels aliments: hauran de ser llicenciats en Ciència i Tecnologia d'Aliments, Farmàcia, Química, Bioquímica, Veterinària o enginyers agrònoms o diplomat en Nutrició i Dietètica Humana, diplomat o tècnic en Empreses i Activitats Turístiques (DEAT/TEAT).   
e) No patir cap malaltia o discapacitat que impedisca el compliment de les obligacions inherents a la concessió i el normal exercici de l'activitat en què consistix la beca.  
f) No trobar-se incurs en les prohibicions per a obtindre la condició de beneficiari, establides en l'article 13 de la Llei 38/2003, de 17 de novembre, General de Subvencions.  
g) Estar al corrent de les obligacions fiscals i amb la Seguretat Social.  
h) No haver sigut persona beneficiària d'altres beques de pràctiques professionals en la Generalitat per un període igual o superior a 36 mesos (de conformitat amb el que establix la disposició transitòria segona del Decret 132/2009, de 4 de setembre, del Consell, pel qual es regula la concessió de beques, el mencionat termini començarà a computar-se a partir de l'entrada en vigor d'esta norma (09.09.2009), no mantindre relació laboral remunerada que supose concurrència amb l'objecte i dedicació de la beca o n'impedisca el compliment de les obligacions derivades del normal desenrotllament i no ser beneficiari d'altres beques o ajudes públiques. No podran optar a estes beques els que en el moment de publicar-se la convocatòria ja siguen beneficiaris d'una beca de pràctiques professionals en la Generalitat, llevat que es concórrega a la mateixa beca que s'està disfrutant o que resten menys de dos mesos per a la seua finalització.  
i) Complir amb les bases de la convocatòria i la resta de normes que siguen aplicables.  
2. Amb caràcter general, el compliment temporal de tots els requisits anteriors s'entendrà referit a la data de finalització del termini de presentació de sol·licituds.  
3. El compliment del requisit arreplegat en els apartats f, g, vindrà referit, si és el cas, a la data de concessió de la beca.  
4. Cada aspirant podrà sol·licitar un màxim de dos beques.  
5. Si la sol·licitud presentada en termini no reunira els requisits indicats en esta convocatòria, es requerirà l'interessat perquè l'esmene en el termini màxim de 10 dies hàbils, i se li indicarà que, si no ho fa, es considerarà que ha desistit de la sol·licitud.  
  
Quarta. Formalització de les sol·licituds i termini de presentació  
1. La sol·licitud i el currículum es presentaran exclusivament per via telemàtica, tal com establix l'article 2 de l'Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II del Decret 132/2009, de 4 de setembre, del Consell, pel qual es regula la concessió de beques.  
La sol·licitud i el currículum es trobaran accessibles en la seu electrònica de la Generalitat en Internet ( i ).  
El formulari de sol·licitud incorpora una declaració responsable, per mitjà de la qual la persona sol·licitant manifesta sota la seua responsabilitat que totes les dades arreplegades en la sol·licitud i en el currículum són certes i que es troba en possessió de la documentació que així ho acredita, i que està a disposició de la comissió d'avaluació per a la comprovació, control i inspecció que es crega oportú.  
Segons l'article 71 bis de la Llei 30/1992, de Règim Jurídic de les Administracions Públiques i del Procediment Administratiu Comú, la inexactitud, falsedat o omissió, de caràcter essencial, en qualsevol dada o manifestació en l'esmentada declaració responsable, així com la falta d'acreditació dels requisits exigits, determinarà la impossibilitat de continuar en la convocatòria.  
Així mateix amb la formalització de la sol·licitud, s'atorga autorització als òrgans gestors de l'Agència Valenciana del Turisme per a obtindre directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions, així com per a la comprovació directa de les dades d'identitat (DNI) i, si és el cas, de residència d'acord amb el que disposa l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives.  
  
2. Per a poder realitzar la presentació electrònicament, la persona sol·licitant haurà de disposar de firma electrònica, per mitjà del certificat reconegut per a ciutadans emés per l'Agència de Tecnologia i Certificació Electrònica (3. La presentació de la sol·licitud i el currículum en el registre electrònic es podrà acreditar per mitjà del rebut expedit per este de manera automàtica.  
4. El termini de presentació de sol·licituds serà de 15 dies hàbils comptats des de l'endemà de la publicació de esta resolució en el Diari Oficial de la Comunitat Valenciana.  
Als efectes de còmput de terminis, serà vàlida i produirà efectes jurídics, la data d'entrada que es consigne en el rebut expedit pel registre electrònic. La recepció en dia inhàbil s'entendrà efectuada el primer dia hàbil següent.  
En el cas que una mateixa persona, dins del termini establit, presente més d'una sol·licitud, s'entendrà que l'última presentada reemplaça les sol·licituds anteriors.  
  
Quinta. Documentació que cal presentar  
Les persones sol·licitants junt amb la sol·licitud i el currículum no han d'acompanyar cap documentació.  
Les persones sol·licitants que siguen seleccionades per a la fase d'entrevista, hauran de, prèviament a la realització d'esta, presentar la documentació acreditativa dels mèrits detallats en el currículum. La Comissió d'Avaluació comunicarà als candidats, atenent al mitjà preferent assenyalat en la seua sol·licitud, el termini i forma de presentació de l'esmentada documentació acreditativa. A esta informació també s'inserirà la seu electrònica o portal institucional de la Generalitat en Internet i en la pàgina web . Sense perjuí del que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran presentar la documentació acreditativa en qualsevol dels registres següents: seu central de l'Agència Valenciana del Turisme (avinguda d'Aragó, núm. 30, planta 9a, València), Servici Territorial de Turisme d'Alacant (carrer Churruca, núm. 29, Alacant), Servici Territorial de Turisme de Castelló (plaça María Agustina, núm. 5, Castelló de la Plana) i Servici Territorial de Turisme de València (plaça Alfons el Magnànim, núm. 15, València) i INVAT.TUR (passeig Tolls, núm. 2, Benidorm). Tot això, sense perjuí que la Comissió d'Avaluació puga requerir la dita documentació en qualsevol altre moment del procediment.  
  
Tots els documents seran originals o fotocòpies compulsades.  
En el cas que no foren acreditats els mèrits esmentats, en el moment establit, la persona sol·licitant quedarà exclosa del procés.  
Els mèrits que no siguen acreditats suficientment no seran tinguts en compte a l'efecte de la seua valoració. El compliment temporal dels mèrits s'entendrà referit a la data de finalització del termini de presentació de sol·licituds.  
  
Sexta. Duració de les beques  
1. El període de duració de les beques serà de dotze mesos des de la data indicada en la resolució de concessió, que serà publicada en el Diari Oficial de la Comunitat Valenciana.  
La no incorporació injustificada d'un becari o becària en la data indicada en la resolució de concessió s'interpretarà com una renúncia a la beca concedida. En este cas es podrà concedir una nova beca a la persona candidata que corresponga segons la regulació de la borsa de reserva per a substitucions establida en la base catorze d'esta convocatòria, o podrà deixar-se deserta.  
2. Sense perjuí del que preveu el paràgraf anterior, la duració de les beques podrà prorrogar-se sense necessitat de nova convocatòria, per un període màxim de dotze mesos, sempre que hi haja la disponibilitat pressupostària corresponent per a l'exercici 2013 i 2014, i que l'exercici de l'activitat que s'estiga efectuant així ho requerisca o aconselle.  
  
3. En cas de pròrroga de les beques, en este període la quantia procedent serà la que resulte aplicable d'acord amb la resolució a què es referix l'article 17.1 del Decret 132/2009, de 4 de setembre, del Consell, pel qual es regula la concessió de beques, que estiga vigent en període esmentat.  
  
Sèptima. Dotació econòmica individual i pagament de la beca  
De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, en relació amb la Resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, per la qual s'establix la quantitat inicial de percepció per a les beques sotmeses a l'àmbit d'aplicació del referit decret, cada una de les beques que es concedisca en el marc d'esta convocatòria estarà dotada amb 1.000,00 € (mil euros) bruts mensuals.  
  
Sobre este import haurà de practicar-se la retenció corresponent a compte de l'Impost sobre la Renda de les Persones Físiques, i la resta que puguen correspondre, així com la corresponent cotització a la Seguretat Social en els termes establits en el Reial Decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social.  
  
Les quantitats abonades en cap cas tindran el caràcter de salari o retribució, sinó d'ajuda econòmica per als gastos que la beca comporta.  
Durant el període de vigència de la beca i a fi que la quantia de l'ajuda concedida no es veja indirectament minvada, es podran abonar ajudes complementàries per a compensar els gastos derivats de l'assistència a cursos, seminaris, esdeveniments o altres. En este cas, estos gastos els seran rescabalats en els termes que per al personal de la Generalitat i l'adscrit funcionalment al servici d'esta establix el Decret 24/1997, d'11 de febrer, del Consell de la Generalitat, sobre indemnitzacions per raó de servici i gratificacions per servicis extraordinaris.  
  
L'import de les beques s'abonarà mensualment, després de la certificació del tutor.   
  
Octava. Comissió avaluadora i procés de selecció   
1. L'òrgan encarregat de l'ordenació i instrucció del procediment serà la Direcció de l'Institut Valencià de Tecnologies Turístiques, que, d'ofici, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.  
2. Si en qualsevol moment del procés arriba a coneixement de la comissió d'avaluació que alguna de les persones sol·licitants no posseïx la totalitat dels requisits exigits, se'n requerirà l'acreditació i, si en el termini de 10 dies hàbils no són acreditats, quedarà exclosa del procés, prèvia indicació de les inexactituds o falsedats formulades per la persona sol·licitant, tal com establix l'article 4.4 de l'Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II del Decret 132/2009.  
  
3. La presentació d'al·legacions, en els casos requerits, es farà a través de mitjans i canals electrònics.  
4. Les notificacions seran electròniques, sense perjuí del dret de les persones sol·licitants en l'elecció de la via o canal pel qual vullguen comunicar-se amb l'administració, tal com establix l'article 5.7 de l'Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II del Decret 132/2009, excepte el que establix la base 9a.3 i la base 11a.3.  
5. Les sol·licituds admeses a tràmit seran avaluades per una comissió d'avaluació.  
  
Novena. Comissió d'avaluació  
1. La avaluació de les sol·licituds admeses a tràmit correspondrà a una comissió d'avaluació composta pels membres següents:  
a) Per a les beques destinades en la seu de l'INVAT.TUR a Benidorm:   
- El director de l'Institut Valencià de Tecnologies Turístiques de l'Agència Valenciana del Turisme o persona que es designe en la seua substitució, que actuarà com a president de la comissió.  
- El cap del Servici d'Estudis, Qualitat i I+D+i de l'Agència Valenciana del Turisme o persona que es designe en la seua substitució.  
- La cap de la Unitat de Personal de l'Agència Valenciana del Turisme o persona que es designe en la seua substitució.  
- Un tècnic jurídic de l'Agència Valenciana del Turisme.  
- Un tècnic de l'Institut de Valencià de Tecnologies Turístiques que actuarà com a secretari de la comissió.  
b) Per a la beca destinada en el Servici de Comunicació Turística de l'Àrea de Promoció i Comunicació Turística de l'Agència Valenciana del Turisme en la ciutat de València:   
- El cap de l'Àrea de Promoció i Comunicació Turística de l'Agència Valenciana del Turisme o persona que es designe en la seua substitució, que actuarà com a president de la comissió.  
- El cap del Servici de Comunicació Turística de l'Agència Valenciana del Turisme o persona que es designe en la seua substitució.   
- La cap de la Unitat de Personal de l'Agència Valenciana del Turisme o persona que es designe en la seua substitució.  
- Un tècnic jurídic de l'Agència Valenciana del Turisme  
- Un tècnic del Servici de Comunicació Turística de l'Àrea de Promoció i Comunicació Turística de l'Agència Valenciana del Turisme que actuarà com a secretari de la comissió.  
No obstant això, la comissió podrà sol·licitar, en qualsevol moment, l'assessorament d'experts en la matèria objecte de la beca.  
2. La comissió se sotmetrà, quant al seu règim de funcionament, a allò que s'ha disposat per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 18 del Decret 132/2009, de 4 de setembre, del Consell, pel qual es regula la concessió de beques.  
La comissió prendrà els seus acords per majoria simple, s'estendrà acta de les sessions que celebre i dels acords que adopte i, conclòs el procés de selecció, elevarà la seua proposta, en forma i termini per a la seua resolució, a la presidenta de l'Agència Valenciana del Turisme.  
  
Deu. Procés de selecció i criteris d'avaluació  
1. El procés de selecció consistirà en dos fases: la valoració dels mèrits al·legats per les persones aspirants i la realització d'una entrevista personal als que hagen obtingut la millor puntuació en l'autobaremació.  
Els criteris de valoració dels mèrits que es tindran en compte per a la concessió de les beques seran els que apareixen detallats en el barem de mèrits que s'incorpora com a annex II a la resolució de convocatòria.  
  
2. La comissió d'avaluació es reunirà dins dels quinze dies següents a l'acabament del termini de presentació de sol·licituds a fi de valorar els mèrits d'acord amb la informació de l'autobaremació que s'obtindrà de manera automàtica a l'omplir el currículum.   
  
3. La comissió d'avaluació publicarà en la seu electrònica o portal institucional de la Generalitat en Internet i en la pàgina web , durant deu dies el llistat provisional, ordenat segons la puntuació obtinguda per tots els aspirants per a la fase d'al·legacions.  
4. Els candidats o candidates que en el llistat provisional hagen obtingut les millors puntuacions, seran convocats per a la realització d'una entrevista. La puntuació mínima per a realitzar l'entrevista s'establirà mitjançant un acord de la comissió d'avaluació.  
Les persones sol·licitants que siguen seleccionades per a la fase d'entrevista han de presentar la documentació acreditativa dels mèrits detallats en el currículum en el moment establit en la base quinta.  
  
5. Finalitzat el procés de selecció, la comissió d'avaluació, en el termini de deu dies, elaborarà una proposta de resolució que contindrà la relació de les persones beneficiàries, així com una borsa de reserva constituïda pels aspirants que no resulten adjudicataris de la beca, prioritzada per orde de puntuació per a cobrir les vacants que puguen sorgir durant el període de gaudi.  
Així mateix, s'hi inclourà una relació de les persones aspirants les sol·licituds de les quals han sigut desestimades, amb indicació de les causes que han motivat la denegació.  
6. Els supòsits d'empat es resoldran en favor de la persona aspirant que presente millor expedient acadèmic, d'acord amb la valoració de mèrits. Si continua l'empat, entre les persones candidates esmentades a l'entrevista es resoldrà en favor de l'aspirant amb millor puntuació obtinguda en este apartat.  
  
Onze. Resolució de la convocatòria  
1. Vista la proposta motivada de resolució formulada per la comissió d'avaluació, la presidenta de l'Agència Valenciana del Turisme dictarà les resolucions que corresponguen.  
2. La presidenta de l'Agència Valenciana del Turisme, a proposta de la comissió avaluadora, podrà declarar deserta, totalment o parcialment, la concessió de les beques convocades quan cap de les persones candidates obtinga un mínim de 8 punts en l'autobaremació.  
3. La resolució de concessió es publicarà en el Diari Oficial de la Comunitat Valenciana, i contindrà la relació de beneficiaris i beneficiàries, i una borsa de reserva prioritzada en funció de la puntuació obtinguda.  
La publicació de l'esmentada resolució produirà els efectes de notificació a les persones interessades, d'acord amb el que disposen els articles 58 i 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'inserirà la informació corresponent en la seu electrònica o portal institucional de la Generalitat en Internet, i en la pàgina web .  
4. El termini màxim per a dictar i notificar la resolució serà de tres mesos, a comptar de la data de publicació de la convocatòria, sense perjuí que puga ampliar-se en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Conclòs este termini sense que s'haja dictat i notificat la resolució expressa, les persones interessades podran entendre desestimades les seues sol·licituds per silenci administratiu de conformitat amb el que establix l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat.  
  
5. Les resolucions que es dicten esgoten la via administrativa i es podrà interposar, potestativament, recurs de reposició davant de la presidenta de l'Agència Valenciana del Turisme, en el termini d'un mes a comptar de l'endemà de la publicació de la resolució corresponent, o recurs contenciós administratiu davant dels jutjats contenciosos administratius, en el termini de dos mesos a comptar de l'endemà de la publicació de la resolució corresponent. Tot això sense perjuí de la interposició, per part dels interessats, de qualsevol altre recurs que estimen pertinent.  
  
Dotze. Obligacions de les persones beneficiàries  
1. Durant el període de gaudi de la beca, les persones becades estan obligades a realitzar les activitats en què consistisca la beca, d'acord amb les directrius rebudes de l'òrgan competent.  
2. L'obtenció d'una beca serà incompatible amb l'exercici de qualsevol altra beca o ajuda, així com amb la realització de qualsevol altra activitat laboral remunerada que supose concurrència amb l'objecte i dedicació de la beca o que impedisca el compliment de les obligacions derivades del normal desplegament d'esta. La infracció d'esta regla deixarà sense efecte la beca adjudicada.  
3. Les persones becades, excepte justificació acreditada, han de començar el gaudi de les beques dins del termini assenyalat i en el lloc assenyalat en la resolució de concessió i exercir la seua labor sense que cap altre compromís impedisca o dificulte el compliment ininterromput de les obligacions contretes.  
4. La condició de becari o becària no genera relació laboral ni cap administrativa amb l'Agència Valenciana del Turisme.  
5. Les persones becades hauran de guardar el degut secret i confidencialitat dels assumptes en què intervinga.  
6. Les persones becades hauran de complir, així mateix, amb les obligacions establides en l'article 14 de la Llei 38/2003, de 17 de novembre, General de Subvencions, que els siguen aplicables com a persones beneficiàries d'esta convocatòria.  
7. Les persones becades aportaran degudament omplit i subscrit l'imprés de manteniment de tercers.  
8. Durant el període de gaudi de les beques, les persones beneficiàries hauran d'exercir les pràctiques amb un horari màxim de 30 hores setmanals, que es distribuiran de la forma en què s'organitze per part de la direcció tècnica.  
9. En els supòsits en què per raó de part, adopció o acolliment s'interrompa el període de duració establit per a la beca, la persona interessada continuarà meritant i percebent l'import de la beca atorgada i recuperarà amb posterioritat el període interromput.  
  
Igualment, en casos d'ingrés hospitalari prolongat es recuperarà amb posterioritat el temps de pràctiques interromput.  
10. A l'acceptar les bases de esta convocatòria, les persones beneficiàries de les beques que puguen concedir-se cedixen, gratuïtament i de forma indefinida, els resultats que s'obtinguen com a conseqüència del desplegament de les activitats exercides en virtut d'estes beques, i l'Agència Valenciana del Turisme es reserva el dret a publicar-les i utilitzar-les.  
11. La direcció tècnica podrà proposar que es deixen sense efecte beques concedides, amb audiència prèvia dels interessats, en el cas d'incompliment de les seues obligacions per part dels becaris o becàries i, en particular, quan no realitzen l'activitat que va motivar la concessió de les beques o deixen de reunir els requisits necessaris per a ser persona beneficiària, o quan s'incomplixen, sense causa que ho justifique, les restants condicions establides en esta resolució.  
  
Tretze. Obligacions de l'entitat concedent  
1. En relació amb les persones beneficiàries de les beques, l'Agència Valenciana del Turisme s'obliga a:  
1.1. Proporcionar el suport necessari, així com facilitar la utilització dels mitjans, instruments i equips que calguen per al desenrotllament normal de l'activitat.  
1.2. Designar un tutor o tutora per a la coordinació i orientació de l'activitat a exercir, atenent als criteris establits en l'apartat segon de la base segona d'esta convocatòria.  
Els tutors assignaran les funcions que han de realitzar els becaris durant les pràctiques professionals, faran el seguiment i prestaran el suport necessari, resoldran els dubtes que puguen sorgir i avaluaran l'aprofitament obtingut per les persones beneficiàries.  
1.3. Vetlar pel desenrotllament adequat del programa de formació.  
1.4. Les derivades del Reial Decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social.  
2. Finalitzat el període de gaudi de les beques i amb l'informe favorable del tutor o tutora, s'expedirà un certificat d'aptitud i aprofitament en favor de cada persona beneficiària.  
  
Catorze. Situacions de la persona beneficiària de la beca   
1. Quan el beneficiari o beneficiària de la beca siga un empleat de l'Agència Valenciana del Turisme, quedarà en la situació administrativa que siga procedent, d'acord amb el que disposa el II Conveni Col·lectiu del Personal Laboral al servici de l'Administració autonòmica valenciana.  
2. Quan el beneficiari no mantinga cap relació amb l'Agència Valenciana del Turisme, la concessió i aprofitament de la beca no implicarà cap vinculació laboral o administrativa amb el departament o entitat que l'atorgue.  
  
Quinze. Borsa de reserva  
1. Es constituirà una borsa de reserva, prioritzada per orde decreixent de puntuació.  
2. Tindran dret a estar inclosos en la borsa de reserva aquelles persones aspirants que, després d'haver sigut citades a l'entrevista inclosa en el procés selectiu, hagen sigut avaluades per este concepte i no hagen resultat adjudicatàries de les beques.  
3. En el cas que es produïsquen vacants durant el període de gaudi de les beques, a causa de renúncies, abandonaments, incompliment d'obligacions o qualsevol altra incidència, es podrà concedir una nova beca, per la resta del període màxim de gaudi d'esta, entre els integrants de la borsa regulada en esta base o podrà declarar-se deserta.  
  
4. La condició d'integrant de les borses de reserva no generarà en cap moment cap relació laboral amb l'Agència Valenciana del Turisme, ni compromís d'accedir a la condició de becari.  
  
Setze. Resolució d'incidències  
1. La presidenta de l'Agència Valenciana del Turisme resoldrà tant els dubtes com els conflictes que pogueren plantejar els becaris i les becàries en l'exercici de la seua funció, o les unitats administratives que els tutelen. Al mateix temps, resoldrà les incidències que es produïsquen durant el període de gaudi de les beques amb audiència prèvia de l'interessat.  
2. La renúncia a la beca suposarà la pèrdua de tots els drets inherents a esta i, per tant, el seu import deixarà de percebre's a partir d'eixe moment.  
3. En cas de produir-se alguna renúncia a la beca concedida, la presidenta de l'Agència Valenciana del Turisme procedirà a cobrir les vacants que pogueren produir-se, servint-se per a això de la borsa de reserva que resulte del procediment de selecció prèviament efectuat i en l'orde establit en esta.  
4. La concurrència d'alguna de les causes previstes en l'article 37 de la Llei 38/2003, de 17 de novembre, General de Subvencions, donarà lloc, amb audiència prèvia de l'interessat, a la rescissió de la beca concedida, amb pèrdua, total o parcial, del dret al seu cobrament.  
  
Dèsset. Acceptació de les bases  
La participació en esta convocatòria implica l'acceptació de les bases que la regulen.  
  
Díhuit. Protecció de dades  
Les dades personals de tots els interessats, arreplegades durant el transcurs el procediment derivat d'esta convocatòria, seran incloses en un fitxer de dades de caràcter personal de beques professionals de la Generalitat, en els termes i condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el reglament de desplegament de l'esmentada llei orgànica.  
  
  
ANNEX II  
  
Barem per a l'avaluació dels mèrits personals en la concessió de les beques per a la realització de pràctiques professionals en l'Institut Valencià de Tecnologies Turístiques INVAT.TUR, de l'Agència Valenciana del Turisme  
  
D'acord amb el que disposa el Decret 132/2009, de 4 de setembre, del Consell, pel qual es regula la concessió de beques, i atenent als requisits específics de cada beca, l'òrgan concedent aplicarà este barem per a la seua adjudicació:  
  
A) Expedient acadèmic.   
En este apartat la valoració màxima serà de 18 punts. S'inclouen els següents aspectes de valoració:  
1) La puntuació assignada a l'expedient acadèmic coincidirà amb la nota mitjana ponderada de l'expedient acadèmic, que donarà lloc a una valoració entre 5 i 10 punts.  
Quan la ponderació estiga realitzada amb una puntuació de 0-4, s'aplicarà el que disposa l'apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.  
  
2) Especialització acadèmica en matèries relacionades amb la convocatòria es valorarà entre 0 i 5 punts.   
Per especialització acadèmica es consideren les assignatures relacionades amb la beca i es valorarà amb un màxim de 0,20 punts per assignatura.  
3) Altres títols acadèmics oficials que no constituïsquen un requisit per a la concessió. En este subapartat la puntuació màxima serà de 3 punts a raó de:  
- Doctor: 2 punts  
- Altres llicenciatures: 1 punt.  
- Altres diplomatures: 0,50 punts  
  
B) Coneixements de valencià:   
La puntuació màxima que es podrà obtindre en este apartat serà de 2,50 punts.  
1) Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala i es puntuarà exclusivament el nivell més alt acreditat:  
  
- Oral: 0,25 punts  
- Elemental: 0,50 punts  
- Mitjà: 0,75 punts  
- Superior: 1,00 punts  
2) Especialitat en Correcció de Textos: 0,50 punts  
3) Especialitat en Llenguatge als Mitjans de Comunicació: 0,50 punts  
4) Especialitat en Llenguatge Administratiu: 0,50 punts  
  
C) Coneixement d'idiomes de la Unió Europea:  
La puntuació màxima que es podrà obtindre en este apartat serà de 2 punts, valorats de la manera següent:   
C.1) Per a les cinc beques destinades a la seu de l'INVAT.TUR a Benidorm: el coneixement d'anglés, francés o alemany s'entén com a element essencial, per la qual cosa d'acord amb el Marc Comú Europeu de Referència per a les Llengües, cada nivell superat dels mencionats idiomes es valorarà amb 0,20 punts, fins a un màxim de 2 punts.  
  
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat.  
  
C.2) Per a la beca destinada en el Servici de Comunicació Turística de l'Agència Valenciana del Turisme a València: el coneixement d'anglés, francés o alemany s'entén com a element essencial, per la qual cosa d'acord amb el Marc Comú Europeu de Referència per a les Llengües, cada nivell superat dels mencionats idiomes es valorarà amb 0,20 punts, fins a un màxim de 2 punts.   
En l'idioma anglés només es valoraran els nivells superats superiors a l'exigit com a requisit.  
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat.  
  
  
D) Coneixements addicionals:  
1) Experiència professional relacionada directament amb l'objecte de la beca, fins a 2 punts, computant-se 0,10 per cada mes complet treballat.  
2) Cursos de formació relacionats amb l'objecte de la beca, fins a un màxim de 4 punts.  
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:  
a) De 200 o més hores, 3,00 punts.  
b) De 100 o més hores, 2,00 punts.  
c) De 75 o més hores, 1,50 punts.  
d) De 50 o més hores, 1,00 punt.  
e) De 25 o més hores, 0,50 punts.  
f) De 15 o més hores, 0,20 punts.  
Els centres de formació que impartisquen cursos han de ser organismes oficials o centres reconeguts.  
En cap cas es puntuaran en este subapartat ni en l'apartat C anterior els cursos de valencià i d'idiomes.  
En la beca d'investigació de mercats es valorarà especialment la formació addicional en anàlisi estadística, coneixements informàtics en general i en particular coneixement de programes específics per al processament i explotació de dades estadístiques.  
En la beca de gestió de projectes i vigilància tecnològica es valorarà l'experiència i formació en anàlisi documental i estadístic, i maneig de ferramentes d'investigació en línia, especialment vinculat amb el sector turístic.  
En les dos beques de Tecnologies de la Informació i Comunicació es valorarà especialment la formació en el sector turístic, el coneixement en la programació i gestió de projectes i xarxes socials en Internet, web 2.0, Social Media Marketing (SMM) i/o màrqueting i posicionament en línia.  
En la beca d'investigació en cuina es valorarà especialment la formació en cuina.  
En la beca de tecnologia dels aliments es valorarà especialment la formació en noves tècniques i tecnologies aplicades a la cuina.  
La puntuació màxima que es podrà obtindre en este apartat serà de 6 punts.  
  
E) Entrevista:  
Les persones candidates que siguen convocades a esta fase realitzaran una entrevista.  
La puntuació màxima que es podrà obtindre en este apartat serà de 9 punts.  
F) Altres mèrits:   
Es valoraran aquells altres mèrits relacionats amb l'objecte de la convocatòria, que no es troben inclosos en la resta d'apartats.  
En la beca d'investigació de mercats es valorarà la participació en projectes i col·laboracions vinculades amb l'objecte de la beca.  
En la beca gestió de projectes i vigilància tecnològica es valoraran els coneixements informàtics i sobre bases de dades en general, especialment vinculats amb el sector turístic. Així mateix, les publicacions realitzades, articles en determinats mitjans i els cursos impartits, en este últim cas es valoraran una sola vegada i no seran susceptibles de ser valorades successives edicions d'un mateix curs. Al mateix temps, es valorarà també l'experiència en llocs de treball, projectes o col·laboracions vinculades amb l'objecte de la beca.  
En les beques de Tecnologies de la Informació i Comunicació es valoraran els coneixements informàtics i, especialment vinculats amb la web 2.0 i el sector turístic. Així mateix, les publicacions realitzades, articles en determinats mitjans i els cursos impartits, en este últim cas es valoraran una sola vegada i no seran susceptibles de ser valorades successives edicions d'un mateix curs. Al mateix temps, es valorarà també l'experiència en llocs de treball, projectes o col·laboracions vinculades amb l'objecte de la beca.  
En la beca d'investigació en cuina es valoraran les publicacions realitzades, articles en determinats mitjans i els cursos impartits, en este últim cas es valoraran una sola vegada i no seran susceptibles de ser valorades successives edicions d'un mateix curs. Al mateix temps, es valorarà també l'experiència en llocs de treball, projectes o col·laboracions vinculades amb l'objecte de la beca.  
En la beca de tecnologia dels aliments es valoraran les publicacions realitzades, articles en determinats mitjans i els cursos impartits, en este últim cas es valoraran una sola vegada i no seran susceptibles de ser valorades successives edicions d'un mateix curs. Al mateix temps, es valorarà també l'experiència en llocs de treball, projectes o col·laboracions vinculades amb l'objecte de la beca.  
La puntuació màxima que es podrà obtindre en este apartat serà de 2 punts.